Lufta në Irak: Përçarja transatlantike - 2003-03-28
Ekspertët thonë se mosmarrëveshjet e thella Irakut paralajmërojnë ndryshime rrënjësore në marrëdhëniet midis Shteteve të Bashkuara dhe
Ish-sekretari amerikan i Shtetit, Henri Kisinger, e cilëson përçarjen midis Gjermanisë e Francës nga njera anë dhe Shteteve të Bashkuara e Britanisë nga ana tjetër, një pikëkthesë historike. Ai thekson se ka ndodhur një çarje në institucionet ndërkombëtare dhe aleancat strategjike. Dan Hamilton i Qendrës për Marrëdhëneit Ndërkombëtare pranë Universitetit Xhon Hopkins, eshte i njejtit mendim me zotin Kisinger, se në radhët e aleancës perëndimore ka ndodhur një e çarë e thellë. Profesori Hamilton thotë se për evropianët, qëndrimet e njëanshme dhe fuqia e pakufizuar e Shteteve të Bashkuara, janë çështje madhore. Ted Karpenter i Insitutit Cato, i minimizon dallimet midis Evropës së vjetër, të udhëhequr nga Franca e Gjermania dhe Evropës së re, të përfaqësuar nga vendet ish komuniste, të cilat do të pranohen në Bashkimin Evropian vitin e ardhshëm. Zoti Karpenter mendon se dështimi Shteteve të Bashkuara në përpjekjet për të siguruar mbështetjen e plotë të vendeve anëtare të NATO-s për politikën e tyre ndaj Irakut, do t’i shtyjë amerikanët t’u kushtojnë më pak vëmendje aleancave perëndimore të mbrojtes. Majkëll Laden i Insitutit Amerikan Entreprajz, thotë se Gjermania dhe Franca e tepruan me përpjekjet e tyre për të siguruar mbështetjen e vendeve të tjera për qendrimin e tyre. Zoti Laden mendon se përçarja ndëratlantike do të ketë pasoja serioze. Ted Carpenter i Insitutit Cato thotë se tensioni ndëratlantik do të vazhdojë dhe mund të keqësohet. Europa, thotë zoti Karpenter, e sheh Amerikën si pro-izraelite, kurse Amerika e sheh Evropën si pro-palestineze. Ekspertët thonë se ndryshimet në insitucione mund të mos ndodhin menjëherë, edhe pse dëmet kanë qenë të mëdha. Timothi Garton Ash, i Univeristetit Oxford shkruan në një artikull të botuar në gazetën "New York Times", se "vetëm gjatë disa javëve të fundit, perëndimi gjeopolitik i Luftës së Ftohtë është shëmbur para syve tanë".// lk //